П Р О Т О К О Л   №  6
от заседание на комисия “Бюджет и финанси”,
проведено на  6 февруари  2013 г.

ПРИСЪСТВАЛИ НА ЗАСЕДАНИЕТО:	Михаил Кожарев - председател
Каролина Неделчева
Камен Иванов
Румен Георгиев 

ОТСЪСТВА: Димитър Узунов 

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Цветанка Тиганчева – ст. експерт - юрисконсулт.

1. ОТНОСНО: Решение на Министерския съвет № 48/24.01.2013 г. за бюджетната процедура за 2014 г.

Комисия „Бюджет и финанси”
Р Е Ш И :

Приема за сведение Решение на Министерския съвет № 48/24.01.2013 г. за бюджетната процедура за 2014 г.

2. ОТНОСНО: Проект на Наредба за изменение и допълнение на Наредба № 8 от 26.02.2008 г. за функциите и организацията на дейността на бюрата за съдимост (обн., ДВ, бр. 24 от 04.03.2008 г.).

Комисия „Бюджет и финанси”
Р Е Ш И :

Комисия „Бюджет и финанси” изразява следното становище, че разпоредбата на § 12, чл. 35а, ал. 6 от Наредбата лишава съдебната власт от законоустановения източник на финансиране – приходи от такси, съгласно Тарифа № 1 към Закона за държавните такси, събирани от съдилищата, прокуратурата, следствените служби и Министерство на правосъдието и счита, че приходите от такси за издаване на свидетелство за съдимост следва да постъпват в бюджета на съдебната власт.
Предлага съвместно с Комисия по правни въпроси да се внесе във ВСС предложение за общо становище.

3. ОТНОСНО: Предложение от председателя на Върховен административен съд за предоставяне на допълнителни бюджетни кредити по бюджета на Върховния административен съд за 2013 г.

Комисия „Бюджет и финанси”
Р Е Ш И :

Приема за сведение предложение от председателя на Върховен административен съд.

4. ОТНОСНО: Писмо от Административен съд София-град във връзка с неотложната необходимост от закупуване на сървърни конфигурации.

Комисия „Бюджет и финанси”
Р Е Ш И :

ОТЛАГА разглеждането на т. 4 от дневния ред за следващото заседание на комисията.

5. ОТНОСНО: Искане от административния ръководител на Окръжен съд гр. Търговище за осигуряване на средства за закупуване на цифрова многофункционална машина, сървър и компютърни системи.

Комисия „Бюджет и финанси”
Р Е Ш И :

ОТЛАГА разглеждането на т. 5 от дневния ред за следващото заседание на комисията.

6. ОТНОСНО: Искане от административния ръководител на Окръжен съд гр. Благоевград за осигуряване на средства за закупуване на 2 броя твърди диска.

Комисия „Бюджет и финанси”
Р Е Ш И :

ОТЛАГА разглеждането на т. 6 от дневния ред за следващото заседание на комисията.

7. ОТНОСНО: Писмо от председателя на Районен съд гр. Кнежа с искане за планиране на средства по бюджетната сметка за 2013 г. за закупуване на 2 броя компютърни конфигурации и 1 брой многофункционално устройство.

Комисия „Бюджет и финанси”
Р Е Ш И :

ОТЛАГА разглеждането на т. 7 от дневния ред за следващото заседание на комисията.

8. ОТНОСНО: Писмо от председателя на Окръжен съд гр. Благоевград с приложено становище по въпроса за дължимата такса за производствата по издаване на Европейска заповед за плащане. 

Комисия „Бюджет и финанси”
Р Е Ш И :

Препраща писмо от председателя на Окръжен съд гр. Благоевград с приложено становище по въпроса за дължимата такса за производствата по издаване на Европейска заповед за плащане на Комисия по правни въпроси на ВСС.

9. ОТНОСНО: Писмо от председателя на Районен съд гр. Благоевград с приложено становище за предприетите действия по обезпечаване събирането на присъдени държавни разноски в полза на Районен съд – Благоевград.

Комисия „Бюджет и финанси”
Р Е Ш И :

1. Поддържа становището от Районен съд гр. Благоевград за предприетите действия по обезпечаване събирането на присъдени държавни разноски в полза на Районен съд – Благоевград.
2. Изпраща преписката на Комисия по правни въпроси на ВСС.

10. ОТНОСНО: Писмо от председателя на Окръжен съд гр. Пазарджик относно изплащане на субсидираните такси по Тарифата за таксите и разноските към Закона за частните съдебни изпълнители.

Комисия „Бюджет и финанси”
Р Е Ш И :

Препраща писмо от председателя на Окръжен съд гр. Пазарджик на Комисия по правни въпроси на ВСС, за становище.

11. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно становища от Асоциацията на държавните съдебни изпълнители, Районен съд гр. Стара Загора и от СИС към Районен съд гр. Варна, във връзка с промяната на чл. 3, ал. 5, б”о” ЗДДС от 01.01.2013 г.
Приложение: Извлечение от протокол № 4/28.01.2013 г. от заседание на Комисия по правни въпроси.

Комисия „Бюджет и финанси”
Р Е Ш И :

Изпраща преписката на Комисия по правни въпроси за преценка дали следва да се сезира Главния прокурор на Република България за обявяване на противоконституционна разпоредбата на чл. 3, ал. 5, б.”о” от ЗДДС, влязла в сила от 01.01.2013 г.

13. ОТНОСНО: Извлечение от протокол № 3/30.01.2013 г. от заседание на Комисия „Международна дейност” относно командироване на Искър Искъров – съдия в Районен съд гр. Бургас в Регистратурата на Европейския съд по правата на човека, гр. Страсбург, Франция.

Комисия „Бюджет и финанси”
Р Е Ш И :

Предвид рестриктивния бюджет на съдебната власт утвърден със Закона за държавния бюджет на Република България за 2013 г. няма предвидени финансови средства за дългосрочното командироване на г-н Искър Искъров.

14. ОТНОСНО: Извлечение от протокол № 3/30.01.2013 г. от заседание на Комисия „Международна дейност” относно информация за проблеми и трудности възникнали в хода на реализирани по ОПАК проекти, изпълнявани от Националния институт на правосъдието за периода 2009-2012 г.
Приложение: Писма от НИП, Софийски окръжен съд, Административен съд София-град, Районен съд гр. Хасково и Военно-апелативен съд.

Комисия „Бюджет и финанси”
Р Е Ш И :

Приема за сведение предоставената информация.

15. ОТНОСНО: Извлечение от протокол № 4/29.01.2013 г. от заседание на Комисия „Публична комуникация” относно писмо от Национален съюз на юрисконсултите с приложение „Паметни бележки от Петата среща с представители на ИВСС, Инспектората при Министерство на правосъдието с юрисконсулти, работодатели и работодателски организации”.

Комисия „Бюджет и финанси”
Р Е Ш И :

Приема за сведение „Паметни бележки от Петата среща с представители на ИВСС, Инспектората при Министерство на правосъдието с юрисконсулти, работодатели и работодателски организации”.

16. ОТНОСНО: Писмо от „Информационно обслужване” АД с приложени копия на протоколи за отчитане на обработката на фирмените дела, предоставени от служители на окръжните съдилища и Софийски градски съд.

Комисия „Бюджет и финанси”
Р Е Ш И :

Препраща писмо от „Информационно обслужване” АД на създадената работната група с решение на ВСС по протокол № 53/13.12.2012 г., т. 41.

17. ОТНОСНО: Ценово предложение от „Информационно обслужване” АД във връзка с подновяване на съществуващи 3 бр. удостоверения за електронен подпис (УЕП) тип Server.

Комисия „Бюджет и финанси”
Р Е Ш И :

Приема за сведение ценово предложение от „Информационно обслужване” АД във връзка с подновяване на съществуващи 3 бр. удостоверения за електронен подпис (УЕП) тип Server.

18. ОТНОСНО: Доклад от Дамян Бакалов - Началник служба „Техническо обслужване” в АВСС относно необходимост от подписване на договор за застраховка „Пълно автокаско” и застраховка „Гражданска отговорност” на 14 /четиринадесет/ леки автомобили, собственост на ВСС.

Комисия „Бюджет и финанси”
Р Е Ш И :

Предлага на ВСС да приеме следното решение:
УПЪЛНОМОЩАВА Соня Найденова – представляващ Висшия съдебен съвет да подпише със ЗАД „ОЗК – Застраховане” АД договор за застраховка „Пълно автокаско” и договор за застраховка „Гражданска отговорност” за 14 /четиринадесет/ леки автомобили, собственост на ВСС.

19. ОТНОСНО: Писмо от председателя на Софийски районен съд до Министъра на правосъдието, с копие до ВСС относно изграждане на отводнителна система, полагане на хидроизолация и ажурна ограда на имота на бул. „Цар Борис III” № 54.

Комисия „Бюджет и финанси”
Р Е Ш И :

Приема за сведение писмо от председателя на Софийски районен съд до Министъра на правосъдието, с копие до ВСС относно изграждане на отводнителна система, полагане на хидроизолация и ажурна ограда на имота на бул. „Цар Борис III” № 54.

20. ОТНОСНО: Писмо от председателя на Софийски районен съд до Министъра на правосъдието, с копие до ВСС относно предприемане на мерки за решаване на въпроса със сметосъбирането и сметоизвозването от сградата на бул. „Драган Цанков” № 6.

Комисия „Бюджет и финанси”
Р Е Ш И :

Приема за сведение писмо от председателя на Софийски районен съд до Министъра на правосъдието, с копие до ВСС относно предприемане на мерки за решаване на въпроса със сметосъбирането и сметоизвозването от сградата на бул. „Драган Цанков” № 6.

ДОПЪЛНИТЕЛНИ ТОЧКИ:

21. ОТНОСНО: Докладна от Валери Михайлов – директор на дирекция „ИС” относно закупуване на настолни компютри за членовете на ВСС и лаптопи за зала 512 за комисии.

Комисия „Бюджет и финанси”
Р Е Ш И :

1. ДАВА СЪГЛАСИЕ да бъде извършен разход в размер на ... с ДДС за закупуване на 12 броя настолни компютри за членовете на ВСС.
2. ДАВА СЪГЛАСИЕ да бъде извършен разход в размер на ... с ДДС за закупуване на 8 броя лаптопа за зала 512.

22. ОТНОСНО: Предложение от председателя на Районен съд гр. Тервел за смяна на обслужващата банка, считано от 01.03.2013 г. 

Комисия „Бюджет и финанси”
Р Е Ш И :

1. ДАВА СЪГЛАСИЕ банковите сметки - набирателна, транзитна и сметка за наличности на Районен съд гр. Тервел да се обслужват от „Централна кооперативна банка” АД, считано от 01.03.2013 г.
2. ВЪЗЛАГА на Елисавета Илиева - Н-к отдел „Счетоводство и методология”, той и Главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Районен съд гр. Тервел.

23. ОТНОСНО: Писмо от г-н Симеон Дянков – заместник министър - председател и министър на финансите с вх. № 04-14-013/05.02.2013 г., във връзка с отправената покана за среща във Висшия съдебен съвет.

Комисия „Бюджет и финанси”
Р Е Ш И :

Приема за сведение писмо от г-н Симеон Дянков – заместник министър - председател и министър на финансите с вх. № 04-14-013/05.02.2013 г.

24. ОТНОСНО: Предложение от председателя на Върховен касационен съд за едногодишен абонамент за 300 бр. „Бюлетин на ВКС”.

Комисия „Бюджет и финанси”
Р Е Ш И :

Да се изпрати запитване на служебните страници на органите на съдебната власт относно необходимостта от извършване на годишен абонамент за  „Бюлетин на ВКС”.
Отговорите да бъдат изпращани на служебната страница за отдел „Бюджетно финансиране” в срок до 13.02.2013 г.

25. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.
Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Висшия съдебен съвет след 07.02.2013 г. да бъдат включени следните проекти на решения:

1. Проект на решение по предложения на административни ръководители на органи на съдебната власт за отпускане на средства от централизирания фонд СБКО.

2. Проект на решение за упълномощаване на представляващия ВСС да подпише със ЗАД „ОЗК – Застраховане” АД договор за застраховка „Пълно автокаско” и договор за застраховка „Гражданска отговорност” за 14 /четиринадесет/ леки автомобили, собственост на ВСС.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							МИХАИЛ КОЖАРЕВ